Krajem sedamdesetih godina unutar Odsjeka za romanistiku osniva se Katedra za portugalski jezik, književnost i civilizaciju portugalskog jezičnog izraza. No portugalski studij ima svoju „pretpovijest“. Tako je prof. Skok, primjerice, već četrdesetih godina držao kolegije s područja luzitanistike.
Krajem pedesetih i početkom šezdesetih  honorarni nastavnik Franciska Žuvela drži tečaj portugalskog jezika obavezan za sve slušače romanistike kao jednopredmetne studijske grupe. Katedra je, međutim, stvarno počela s radom tek 1982., kada je odobreno njezino financiranje. Za voditelja Katedre imenovan je  mr. sc. Želimir Brala. Istovremeno s odlukom o pokretanju dvogodišnjeg studija, na temelju međunarodne suradnje, Institut za portugalski jezik i kulturu iz Lisabona otvara lektorat portugalskog jezika u Zagrebu. Prije zatvaranja lektorata 1991. zbog izbijanja rata, četiri ugovorna lektora sudjelovala su u izvođenju nastave: Maria Isabel Lage Campelo, Rui Manuel Loureiro, Maria Helena Neto i Nelson Francisco Carvalho. Od 1993. do 1997. lektorske vježbe drži Marina Deur, izvorna govornica, a od 1997. do 2003. Maria Bernardete Duarte Goudinho. Od 2003. na njezino mjesto dolazi Sofia Soares koja izvodi nastavu na studiju portugalskog jezika do 2010. Od 2010. nastavu na jezičnim kolegijima drži Soraia Lourenço. Od 2018. nastavu sa stranim lektorom preuzima i izvodi Maria Jose Homem.
1998. dotadašnji dvogodišnji studij portugalskog jezika i književnosti proširuje se na trogodišnji, a 2005. na petogodišnji studij.
[bookmark: _GoBack]U izvođenju nastave na portugalskom jeziku sudjeluju i brazilski lektori, do 2010. José Luiz de Souza, a kasnije Mário Luiz Amorim de Souza.
Ranije spomenutim lektorima valja pribrojiti i ostale nastavnike koji  sudjeluju u izvedbi nastave na studiju portugalskog jezika i književnosti do danas: dr. sc. Nina Lanović, pročelnica Katedre za portugalski jezik i književnost, dr.sc. Majda Bojić, dr. sc. Daliborka Sarić, Ana Ille Horvat, Davor Gvozdić, Helena Glavaš i dr. sc. Nikica Talan, profesor u miru, kao i  vanjski suradnici: Marina Deur i  Maria Jose Homem.

